2020-2021-yillarda Oʻzbekiston Respublikasi muzeylarining inklyuzivligi dasturini tasdiqlash toʻgʻrisida
(resolution, 2024-05-07)

Oʻzbekiston Respublikasi Prezidentining “Oʻzbekiston Respublikasida madaniyat va sanʼat sohasini innovatsion rivojlantirish toʻgʻrisida” 2018-yil 26-avgustdagi PQ-3920-son qarori ijrosini taʼminlash, shuningdek, imkoniyati cheklangan shaxslar, maktab yoshidagi bolalar, keksa tashrif buyuruvchilar va ularga hamrohlik qiladigan shaxslarning muzeylarga tashrif buyurishlari uchun inklyuziv shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Madaniyat vazirligi, Sogʻliqni saqlash vazirligi, Qurilish vazirligi, Toshkent shahar hokimligi, “Toshshahartransxizmat” aksiyadorlik jamiyati, “Oʻzbekiston temir yoʻllari” aksiyadorlik jamiyati va Oʻzbekiston nogironlari jamiyati tomonidan ishlab chiqilgan quyidagilarni nazarda tutuvchi 2020-2021-yillarda Oʻzbekiston Respublikasi muzeylarining inklyuzivligi dasturi (keyingi oʻrinlarda Dastur deb ataladi) ilovaga muvofiq tasdiqlansin: inklyuzivlik talablari hisobga olingan holda muzeylar va ularga tutash hududlar infratuzilmasini rivojlantirish; muzeylarda xizmatlarni inklyuziv koʻrsatish amaliyotini joriy etish; inklyuzivlik talablarini hisobga olgan holda muzeylar uchun kadrlar tayyorlash tizimini takomillashtirish; inklyuzivlik talablarini hisobga olgan holda muzeylarning moddiy-texnika bazasini yangilash. 2. Quyidagilar Dasturni moliyalashtirish manbalari etib belgilansin: Oʻzbekiston Respublikasi Madaniyat vazirligi huzuridagi Madaniyat va sanʼatni rivojlantirish jamgʻarmasi mablagʻlari; jismoniy va yuridik shaxslarning homiylik xayriyalari; qonun hujjatlarida taqiqlanmagan boshqa manbalar. 3. Oʻzbekiston Respublikasi Madaniyat vazirligi huzuridagi Madaniyat va sanʼatni rivojlantirish jamgʻarmasi kengashi 2020 va 2021-yillarda ushbu jamgʻarmaning kalendar tadbirlar rejalarini tasdiqlashda Dasturda belgilangan tadbirlarning ham amalga oshirilishi uchun mablagʻlar ajratishni nazarda tutsin. 4. Oʻzbekiston Respublikasi Madaniyat vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi madaniyat vaziri B.S. Sayfullayev zimmasiga hamda Vazirlar Mahkamasining Yoshlar siyosati, madaniyat, maʼnaviyat, ommaviy axborot vositalari, ijodiy va jamoat tashkilotlari masalalari kotibiyatiga yuklansin. T/r Tadbirlar Amalga oshirish mexanizmi Bajarish muddatlari Masʼul ijrochilar I. Muzeylar va ularga tutash hududlar infratuzilmasini takomillashtirish 1. Madaniyat muassasalari infratuzilmasi va moddiy-texnika bazasining inklyuzivligiga qoʻyiladigan minimal talablarni ishlab chiqish. Vazirlar Mahkamasining qarori 2020-yil II chorak Madaniyat vazirligi, Qurilish vazirligi, Sogʻliqni saqlash vazirligi, Oʻzbekiston nogironlar jamiyati 2. Maʼmuriy binolarga qoʻyiladigan talablar yuzasidan shaharsozlik normalari va qoidalarini xalqaro standartlashtirish tashkilotlarining binolarga inklyuziv kirishni nazarda tutadigan standartlariga, shu jumladan, ISO 23542:2011 “Binolar qurilishi — Qulay qurilish” standartlariga muvofiqlik yuzasidan muvofiqlashtirish. Idoraviy normativ-huquqiy hujjat 2020-yil II chorak Madaniyat vazirligi, Qurilish vazirligi, Sogʻliqni saqlash vazirligi 3. Toshkent shahridagi muzey binolariga tutash hududlarni inklyuzivlikni hisobga olgan holda oʻrganish va sharoitlar takomillashtiriladigan muzeylar, jamoat transport bekatlari roʻyxatini shakllantirish. Oʻrganish natijalari asosida muzeylar binolariga tutash hududlar infratuzilmasini takomillashtirishni taʼminlash, shu jumladan: taktil yoʻlaklar; bekatlar va jamoat transportida audiovizual xabar berish tizimlarini; ovozli xabar berish svetoforlarini; metro bekatlarida imkoniyati cheklangan shaxslar uchun koʻtarilish vositalarini oʻrnatish. Tashkiliy tadbirlar 2020-yil III chorakdan boshlab muntazam Madaniyat vazirligi, Toshkent shahar hokimligi, Sogʻliqni saqlash vazirligi 4. Muzeylarda ona va bola xonalarini tashkil etish. Tashkiliy tadbirlar 2020-yil III chorakdan boshlab muntazam Madaniyat vazirligi, Sogʻliqni saqlash vazirligi 5. Inklyuziv infratuzilmani yaratish va rivojlantirish boʻyicha inklyuziv dasturlarni ishlab chiqadigan muzeylarni grant asosida moliyalashtirish dasturlarini joriy qilish. Tashkiliy tadbirlar Muntazam Madaniyat vazirligi huzuridagi Madaniyat va sanʼatni rivojlantirish jamgʻarmasi 6. Toshkent shahrida koʻrsatkichlar va axborot belgilarini yaxshi koʻrinadigan koʻrsatkichlarga, shu jumladan, yuqori kontrastli va katta harfli koʻrsatkichlarga almashtirish. Tashkiliy tadbirlar 2020-yil III chorakdan boshlab muntazam Madaniyat vazirligi, Toshkent shahar hokimligi, Sogʻliqni saqlash vazirligi 7. Muzeylar va ularga tutash hududlardagi tegishli uchastkalarda maxsus sirgʻalmaydigan qoplamali, jarohat yetkazmaydigan ushlagich va panduslar (nishab yoʻlkalar) oʻrnatish. Tashkiliy tadbirlar 2020-yil III chorakdan boshlab muntazam Madaniyat vazirligi, Sogʻliqni saqlash vazirligi 8. Muzeylarda imkoniyati cheklangan shaxslar uchun koʻtarilish vositalarini oʻrnatish. Tashkiliy tadbirlar 2020-yilIII chorakdan boshlab muntazam Madaniyat vazirligi, Sogʻliqni saqlash vazirligi II. Inklyuziv xizmat koʻrsatish amaliyotini joriy qilish 9. Imkoniyati cheklangan shaxslar harakatlanishi uchun texnik vositalarni taqdim etish amaliyotini joriy qilish. Tashkiliy tadbirlar 2020-yil III chorak Madaniyat vazirligi, Sogʻliqni saqlash vazirligi 10. Madaniy tadbirlarni (spektakl, koʻrgazma, seminar va boshqalarni) koʻzi ojizlar va yaxshi koʻrmaydigan tashrif buyuruvchilar uchun tiflosharhlash amaliyotini joriy qilish. Tashkiliy tadbirlar 2021-yil IV chorak Madaniyat vazirligi, Sogʻliqni saqlash vazirligi 11. Imkoniyatlari cheklangan shaxslar uchun quyidagi maxsus, kichik guruhli madaniy tadbirlarni tashkil etish: spektakllar; havaskorlik koʻrgazmalari; tanishish tadbirlari. Tashkiliy tadbirlar Muntazam Madaniyat vazirligi, Sogʻliqni saqlash vazirligi 12. Hid, tovush, musiqa orqali ongli va verbal tavsiflash mumkin boʻlgan eksponatlar koʻrgazmalarini tashkil etish. Tashkiliy tadbirlar 2020-yil III chorak Madaniyat vazirligi, Sogʻliqni saqlash vazirligi III. Inklyuzivlikni hisobga olgan holda muzey kadrlarini tayyorlash tizimini takomillashtirish 13. Imkoniyati cheklangan tashrif buyuruvchilar bilan oʻziga xos muomala qilish va zarur hollarda ularga birlamchi tibbiy yordam koʻrsatish koʻnikmasiga ega boʻlgan kadrlarni tayyorlash uchun maxsus kurslarni tashkil etish. Tashkiliy tadbirlar 2020 — 2022-yillar Madaniyat vazirligi, Sogʻliqni saqlash vazirligi 14. Imkoniyati cheklangan tashrif buyuruvchilar bilan ishlash maqsadida muzey xodimlarining malakasini oshirish boʻyicha oʻquv-metodik qoʻllanmalar ishlab chiqish. Tashkiliy tadbirlar 2020 — 2023-yillar Madaniyat vazirligi, Sogʻliqni saqlash vazirligi 15. Imkoniyati cheklangan shaxslar bilan ish olib borishning metodikalari va texnologiyalariga bagʻishlangan seminarlar tashkil qilish. Tashkiliy tadbirlar Muntazam Madaniyat vazirligi, Sogʻliqni saqlash vazirligi IV. Inklyuzivlik hisobga olingan holda muzeylarning texnik aktivlarini yangilash 16. Muzeylarni maxsus transmissiya qurilmalari (induksion sirtmoqlar) bilan jihozlash. Tashkiliy tadbirlar 2021-yil I chorak Madaniyat vazirligi, Sogʻliqni saqlash vazirligi 17. Sanitariya-maishiy binolarda maxsus kabinalar, taktil belgilar, xavf-xatardan ogohlantiruvchi signalizatsiya tizimlarini oʻrnatish. Tashkiliy tadbirlar 2021-yil II chorak Madaniyat vazirligi, Sogʻliqni saqlash vazirligi 18. Madaniy tadbirlarga ovoz berishda sinxron tarjima uchun asbob-uskunalar oʻrnatish. Tashkiliy tadbirlar 2021-yil III chorak Madaniyat vazirligi, Sogʻliqni saqlash vazirligi 19. Koʻzi ojiz tashrif buyuruvchilar uchun radiomayoqlar (radio-nishon) oʻrnatish. Tashkiliy tadbirlar 2021-yil IV chorak Madaniyat vazirligi, Sogʻliqni saqlash vazirligi 20. Muzeylarda tadbirlar oʻtkazish chogʻida imkoniyati cheklangan shaxslar uchun maxsus oʻrindiqlar oʻrnatish. Tashkiliy tadbirlar 2021-yil IV chorak Madaniyat vazirligi, Sogʻliqni saqlash vazirligi